
Ehitusloa andmine (Väike - Äkke) 

1. ASJAOLUD JA MENETLUSE KÄIK

04.08.2020 ehitisregistri elektroonilisse keskkonda laekus läbivaatamiseks  ehitusloa taotlus nr  2011271/18419 Väike-Äkke asuval kinnistul pereallee, koerte jalutusväljaku, grill-platside püstitamiseks ja ehitusteatis piirde rajamiseks koos ehitusprojektiga „Ehitusprojekt 636NEP_PP_Akke“, projekteerija Narva Ehitusprojekt OÜ.
06.08.2020 ehitisregistri  keskkonnas on genereeritud ehitusloa  eelnõu  nr 2012271/24726, menetluse nr 224158 ning suunatud Arhitektuuri- ja Linnaplaneerimise Ametile kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

21.01.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

Arhitektuuri- ja Linnaplaneerimise Ameti keskkonnamõjude hindamise vanemspetsialist otsustas, et:
“Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta“.
Arhitektuuri- ja Linnaplaneerimise Ameti geodeesia ja kaartide vanemspetsialist kooskõlastas „tingimi“ märkusega: “Ajakohast geoalusplaani lubas Narva Linna Arendus SA tellida pärast projekti finantseerimise selgumist, kuid enne ehitamise alustamist“.
12.03.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

2.4. Ehitusseadustiku  §  42  lõike  2  kohaselt   pädev asutus  otsustab  keskkonnamõju  hindamise algatamise vajaduse.

2.5. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3.    OTSUS

3.1. Anda ehitusluba Väike-Äkke asuval kinnistul pereallee, koerte jalutusväljaku, grill-platside ja piirde püstitamiseks vastavalt ehitusprojektile „Ehitusprojekt 636NEP_PP_v02_Akke“, projekteerija Narva Ehitusprojekt OÜ.
 3.2. Jätta  algatamata Väike-Äkke asuval kinnistul pereallee, koerte jalutusväljaku, grill-platside ja piirde püstitamise keskkonnamõju hindamist.
3.3. 
Kohustada ehitustööde tellijat enne ehitustööde alustamist täitma kõrvaltingimus, milleks on käesoleva korralduse punktis 1 toodud Arhitektuuri- ja Linnaplaneerimise Ameti poolt ning ehitusloal loetletud märkused.

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

